2018. gada 25. aprīlī Rīkojums Nr. 187

Rīgā (prot. Nr. 21 32. §)

**Par valstij piekrītošo 3/4 domājamo daļu no dzīvokļa īpašuma Nr. 43 Tirgus ielā 7A, Iecavā, Iecavas novadā, nodošanu Iecavas novada pašvaldības īpašumā**

1. Saskaņā ar Publiskas personas mantas atsavināšanas likuma 42. panta pirmo daļu, 42.1 un 43. pantu un 45. panta pirmo daļu Valsts ieņēmumu dienestam nodot bez atlīdzības Iecavas novada pašvaldības īpašumā valstij piekrītošās 3/4 domājamās daļas no dzīvokļa īpašuma Nr. 43 (dzīvokļa īpašuma kadastra Nr. 4064 900 1290) – dzīvokļa Nr. 43 (dzīvokļa īpašuma kadastra apzīmējums 4064 010 1728 001 043), būves (būves kadastra apzīmējums 4064 010 1728 001) un zemes vienības (zemes vienības kadastra apzīmējums 4064 010 1728) – Tirgus ielā 7A, Iecavā (turpmāk – dzīvokļa īpašums), pašvaldības autonomās funkcijas īstenošanai – palīdzības sniegšanai iedzīvotājiem dzīvokļa jautājumu risināšanā.

2. Iecavas novada pašvaldībai nostiprināt zemesgrāmatā īpašuma tiesības uz šā rīkojuma 1. punktā minēto dzīvokļa īpašumu.

3. Pilnvarot Iecavas novada pašvaldību parakstīt nostiprinājuma lūgumu par īpašuma tiesību nostiprināšanu valstij uz nekustamo īpašumu, kā arī veikt citas nepieciešamās darbības īpašuma tiesību nostiprināšanai.

4. Iecavas novada pašvaldībai, nostiprinot zemesgrāmatā īpašuma tiesības uz dzīvokļa īpašumu:

4.1. ierakstīt dzīvokļa īpašumu zemesgrāmatā uz valsts vārda vienlaikus ar Iecavas novada pašvaldības īpašuma tiesību nostiprināšanu;

4.2. norādīt, ka īpašuma tiesības nostiprinātas uz laiku, kamēr Iecavas novada pašvaldība nodrošina šā rīkojuma 1. punktā minētās funkcijas īstenošanu;

4.3. ierakstīt atzīmi par aizliegumu atsavināt dzīvokļa īpašumu un apgrūtināt to ar hipotēku.

5. Šā rīkojuma 4.3. apakšpunktā minēto aizliegumu – apgrūtināt nekustamo īpašumu ar hipotēku – nepiemēro, ja nekustamais īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards